
	1.
	Anotācija (ex-ante)
7.2. Administratīvo izmaksu monetārs novērtējums
	Priekšlikums
Lūdzam svītrot veikto aprēķinu par Veselības inspekcijas izmaksām, jo tās attiecas uz iestādes uzraudzības un kontroles funkciju izpildi, nevis uz informācijas sniegšanas pienākumu.
Vienlaikus lūdzam attiecīgo ietekmi aprakstīt anotācijas 7. sadaļas 7.4. apakšpunktā, norādot Veselības inspekcijas funkciju paplašināšanos.
Piedāvātā redakcija
-
	Diāna Krikščūna (VK)

	2.
	Anotācija (ex-ante)
7.2. Administratīvo izmaksu monetārs novērtējums
	Priekšlikums
Lūdzam dzēst veikto aprēķinu attiecībā uz SIA “Latvijas Lauku konsultāciju un izglītības centrs”, jo tas attiecas uz Bioloģiskās lauksaimniecības moduļa izveidi un uzturēšanu (25. punkts) un datu pārneses nodrošināšanu (113. punkts), kas ir sistēmas uzturēšanas un datu apstrādes funkcijas, nevis informācijas sniegšanas pienākums iestādei. Līdz ar to šīs izmaksas nav uzskatāmas par administratīvo slogu, bet gan par institūcijas funkciju izpildes izmaksām.

Vienlaikus lūdzam izvērtēt administratīvo slogu operatoriem, jo noteikumu projekta 25. punktā paredzēts informācijas iesniegšanas pienākums kontroles institūcijai pēc pieprasījuma, kas atbilst administratīvā sloga būtībai un ir attiecīgi novērtējams. Savukārt uzskaites veikšana pati par sevi ir atbilstības prasība, kuras izmaksas, ja attiecināmas, vērtējamas atsevišķi kā atbilstības izmaksas.
Piedāvātā redakcija
-
	Diāna Krikščūna (VK)

	3.
	Anotācija (ex-ante)
7.2. Administratīvo izmaksu monetārs novērtējums
	Priekšlikums
Lūdzam atkārtoti izvērtēt un attiecīgi koriģēt veikto aprēķinu par Pārtikas un veterinārā dienesta izmaksu samazinājumu, kas attiecināts uz projekta 54. un 55. punktu.
No sniegtā skaidrojuma izriet, ka minētajos punktos paredzētās izmaiņas attiecas uz lēmuma pieņemšanas funkcijas pārdali starp institūcijām, nevis uz informācijas sniegšanas pienākumu, līdz ar to aprēķins neatbilst administratīvā sloga būtībai.

Vienlaikus lūdzam izvērtēt ietekmi uz administratīvo slogu operatoriem, jo noteikumu projekta 55. punktā operatoram saglabājas pienākums iesniegt iesniegumu un pievienot dokumentus kontroles institūcijai. Ja izmaiņu rezultātā samazinās informācijas sniegšana (piemēram, vairs nav jāiesniedz informācija Pārtikas un veterinārajam dienestam), lūdzam šo samazinājumu pamatot un aprēķināt attiecībā uz operatoriem, skaidri identificējot attiecīgo pienākumu.
Piedāvātā redakcija
-
	Diāna Krikščūna (VK)



